armvectores/hy_wikipedia_2023 huggingface dataset:
Լազա

Լազա  (գերմ.՝ Laas, իտալերեն՝ Lasa), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 3703 մարդ, բնակչության խտությունը կազմում է 34մարդ/կմ²։ Զբաղեցնում է 110 կմ² մակերես։ Փոստային ինդեքս՝ 39023, հեռախոսային կոդ՝ 0473։


== Արտաքին հղումներ ==
http://www.gemeinde.laas.bz.it  Բնակավայրի պաշտոնական կայք . պաշտոնական կայք (գերմ.) (իտալ.)
Օենգեֆ

Օենգեֆ (ֆր.՝ Hohengœft), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 524 մարդ, բնակչության խտությունը` 152.77 մարդ/կմ²: Բնակավայրը զբաղեցնում է 3.43 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 22 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 362 աշխատունակ (15-64 տարեկան)  բնակիչ, որոնցից ակտիվ էին 295-ը, իսկ ոչ ակտիվները` 67: Ակտիվության ցուցանիշը կազմում է 81,5 %: 295 աշխատունակ մարդկանցից աշխատել է 277 անձ (157 տղամարդ և 120 կին): Գործազուրկ են եղել 18 անձ (7 տղամարդ և 11 կին): 67 անաշխատունակներից 21-ը եղել են աշակերտներ կամ ուսանողներ, 26-ը` թոշակառուներ, իսկ 20-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(750) Օսկար

(750) Օսկար (անգլ.՝ Oskar), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 28-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,44489 ա. մ., առավելագույնը մոտենում է 2,1311 ա. մ. հեռավորության վրա և հեռանում 2,7587 ա. մ.։ Արեգակի շուրջ մեկ ամբողջական պտույտ է կատարում 1396,33 երկրային օրվա ընթացքում, իր ուղեծրով շարժվելով միջինում 0,257819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։
Օսկար աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(750) Օսկար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քվեմո Օքոնա

Քվեմո Օքոնա (վրաց.՝ ქვემო ოქონა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Քարելից հեռու է 3,5 կմ։


== Ծանոթագրություններ ==
Ալեքսանդր Ալյոնկին

Ալեքսանդր Ալյոնկին (ռուս.՝ Александр Андреевич Алёнкин, 1892 - 1953, Մոսկվա, ԽՍՀՄ), Բանվորա-գյուղացիական Կարմիր բանակի գնդապետ, Քաղաքացիական պատերազմի մասնակից, Կարմիր Դրոշի կրկնակի շքանշանակիր (1922, 1923)։


== Կենսագրություն ==

Ալեքսանդր Ալյոնկինը ծնվել է 1892 թվականին։ Ծառայել է ցարական բանակում, մասնակցել է Առաջին համաշխարհային պատերազմի մարտերին։ Հոկտեմբերյան Հեղափոխությունից հետո ծառայության է անցել Բանվորա-գյուղացիական Կարմիր բանակում։ Հարավային Ուրալում և Պովոլժիեում մասնակցել է Քաղաքացիական պատերազմի մարտերին (Արևելյան ռազմաճակատ) ադմիրալ Ալեքսանդր Կոլչակի զորքերի դեմ մղվող մարտերին, որպես 5-րդ բանակի 27-րդ հրաձգային դիվիզիայի 81-րդ հրաձգային բրիգադի շտաբի պետ և հրամանատար։
Հանրապետության Հեղափոխական Ռազմական Խորհրդի № 23 հրամանով 1922 թվականին կոմբրիգ Ալեքսանդր Ալյոնկինը սովետա-լեհական պատերազմի ժամանակ ցուցաբերած մարտական հաջողությունների համար պարգևատրվել է ՌՍՖՍՀ Կարմիր Դրոշի առաջին շքանշանով։
Հանրապետության Հեղափոխական Ռազմական Խորհրդի № 157 հրամանով 1923 թվականին, 1919 թվականի մայիսյան մարտերում ցուցաբերած հաջողությունների համար կոմբրիգ Ալեքսանդր Ալյոնկինը երկրորդ անգամ պարգևատրվել է ՌՍՖՍՀ Կարմիր Դրոշի շքանշանով։ Քաղաքացիական պատերազմի ավարտից հետո Ալյոնկինը շարունակում է ծառայությունը Բանվորա-գյուղացիական Կարմիր բանակում, լինելով 27-րդ հրաձգային դիվիզիայի 79-րդ հրաձգային գնդի շտաբի պետ։ Արևմտյան ռազմաճակատի շտաբում զտումների ժամանակ 1923 թվականին նա ազատվում է զբաղեցրած պաշտոնից, որոշ տվյալներով ԽՍՀՄ Միավորված պետական քաղաքական վարչության օրգանների կողմից 79-րդ հրաձգային գնդի հրամանատարի ձերբակալման պատճառով։ Նրա հետագա ռազմական ծառայության հանգամանքներն անհայտ են, բացի նրանից, որ 1945 թվականի հուլիսի 25-ին փոխգնդապետի կոչումով եղել է Գլխավոր Վարչության պարտադիր ուսուցման դասընթացների տակտիկական ցիկլի ուսումնական բաժնի պետը և պարգևատրվել է «1941-1945 թվականներին Հայրենական Մեծ Պատերազմում Գերմանիայի դեմ տարած հաղթանակի համար» մեդալով։
Պահեստազոր է արձակվել գնդապետի կոչումով, բնակվել Մոսկվայում։ Մահացել է 1953 թվականին, թաղված է Մոսկվայի Նովոդևիչյան գերեզմանատանը (տեղամաս 1, 14-րդ շարք, 9-րդ տեղ)։


== Գրականություն ==
«Сборник лиц, награждённых орденом Красного Знамени и Почётным революционным оружием». Воениздат, 1926.
Кучкин А. П. В боях и походах от Волги до Енисея. — М.։ Наука, 1969.
Кипнис С. Е. Новодевичий мемориал. М., 1995.


== Ծանոթագրություններ ==
Օնիկ Սահակյան

Օնիկ Արզումանի Սահակյան (հոկտեմբերի 11, 1890(1890-10-11), Աշխաբադ, Անդրկասպյան մարզ, Ռուսական կայսրություն - 1937), խորհրդային ռազմական գործիչ, երկրորդ կարգի բանակային կոմիսար, ՌՍԴ(Բ)կ անդամ (1907)։


== Կենսագրություն ==
Սովորել է Աշխաբադի քաղաքային գիմնազիայում, որտեղից հեռացվել է 1905 թվականի հունվարին` ինքնակալության դեմ ելույթներին մասնակցելու համար։ Հեղափոխական գործունեության (Միջին Ասիայում և Բաքվում) համար երկու անգամ (1908 թվականին և 1911 թվականին) բանտարկվել է։ 1917 թվականի Փետրվարյան հեղափոխության օրերին Կոկանդում մասնակցել է բանվորների և գյուղացիների դեպուտատների խորհուրդների կազմակերպմանը, ստեղծել բանվորական զինված դրուժինա և աջակցել Տաշքենդում խորհրդային օկուպացիային։ 1919 թվականին նշանակվելով Միխայիլ Ֆրունզեի հրամանատարությամբ գործող Թուրքմենական ռազմաճակատի Ռազմահեղափոխական խորհրդի ՌԿ(Բ) կ Կենտկոմի Միջին Ասիայի բյուրոյի լիազոր՝ մասնակցել է Ֆերգանայի ընդդիմադիր ուժերի վերացմանը, Բուխարայի էմիրի զորքերի դեմ մղված մարտերին և Բուխարայի գրավմանը։ 1921 թվականին նշանակվել է Հյուսիսային Կովկասի զինվորական օկրուգի քաղվարչության պետի տեղակալ, ապա՝ պետ և Ռազմահեղափոխական խորհրդի անդամ։ 1922 թվականին մասնակցել է Կուբանի ընդդիմադիր ուժերի դեմ կռիվներին։ Այնուհետև եղել է Լենինգրադի զինորական օկրուգի Ռազմահեղափոխական խորհրդի անդամ և քաղվարչության պետ, Մոսկվայում՝ ԲԳԿԲ ռազմազինման պետի տեղակալ։ 1935 թվականին տեղափոխվել է քաղաքացիական աշխատանքի։


== Պարգևներ ==
Պարգևատրվել է Կարմիր դրոշի 2 շքանշանով։
Գրիգոր Պալյան

Գրիգոր Պալյան (1764, Կոստանդնուպոլիս, Օսմանյան կայսրություն - 1831, Կոստանդնուպոլիս, Օսմանյան կայսրություն), հայ ճարտարապետ։


== Կենսագրություն ==
Գրիգոր Պալյանը ծնվել է Կոստանդնուպոլսում, ճարտարապետ Պալի Քալֆայի ընտանիքում։ Նրա նախնիները եղել են  օսմանյան արքունի ճարտարապետներ։ Պալյան գերդաստանը շատ հին ծագում ունի, միշտ նշանավոր դիրք է գրավել։ Առաջինն է, որ կրել է «Բալյան» ազգանունը։ Սովորել է Փարիզի գեղարվեստի ազգային դպրոցում։ 1777 թվականի Աբդուլ Համիդ I-ը նրան շնորհել է ճարտարապետի տիտղոս։ 1788 թվականից նշանակվել է պալատական ճարտարապետ։ Եղել է նաև սուլթան Սելիմ III-ի խորհրդականը։ 1820 թվականին Կեսարիայում, Հայ Կաթոլիկ եկեղեցու և Հայ Առաքելական եկեղեցու միջև բախման մեջ ներգրավվելու պատճառով աքսորվել է Անատոլիա, այնուհետև ներում ստացել և վերադարձել Օսմանյան մայրաքաղաք։
Մահացել է Կոստանդնուպոլսում։


== Ստեղծած կառույցներ ==
Սարայբուրնուի հին պալատ (այրվել է 1875 թվականին)
Պեշիքթաշի թագավորական պալատ, նախկին Բեյլերբեյի պալատ (այրվել է)
Ոսկեղջյուրում Գեֆթերդարբուրնուի առափնյա պալատ
Արնավուդքյոյի, Աքընթըբուրնուի սուլթանական պալատ
Քասրը Զեդիդ (Նոր դղյակ)
Այնալըքավաքի կամ Թերսանեի դղյակ (1876 թվական)
Չաղլայանի թագավորական դղյակ
Սելիմիեի, Դավուդ փաշայի զորանոց (1826-1827 թվականներ)
Թաքսիմի թնդանոթաձիգների, Մալթեփեի զորանոց (1826 թվական)
Ռամիի (1828 թվական) զորանոց
Նուսրեթիեի մզկիթ (Թոփհանեի մզկիթ, 1823-1826 թվականներ)
Գումգափուի Մայր (Սբ. Աստվածածին) եկեղեցին (1828 թվական)
եկեղեցի Կեսարիայում
Պետական նախկին դրամահատարան (1838 թվական, Թոփգափուի պալատի բակում)
Բախչեքյոյի Վալիդե ամբարտակ (1796 թվական)


== Բալյան ընտանիք ==
Բալյանները (Գրիգոր Բալյան, Կարապետ Պալյան, Նիկողոս Պալյան, Սարգիս Պալյան, Հակոբ Պալյան, Սիմոն Պալյան, Լևոն Պալյան) եվրոպականացրել են թուրքական ճարտարապետությունը և ուղի հարթել նրա հետագա զարգացման համար։ Նրանց կառույցները բազմաշենք են, արևելյան շքեղությամբ բնութագրված։ Պալատական համալիրներում և մյուս կառույցներում օգտագործել են անատոլիական բազմատեսակ ու բազմագույն քարեր, շենքերի արտաքին մշակումներում զգալի տեղ հատկացրել դեկորատիվ զարդանախշերի շքեղությանը, դահլիճների ներքին հարդարանքում օգտագործել հախճապակի, ոսկի, գունավոր մարմարներ, ստալակտիտե մշակումներ, դռների նկարազարդումներ և այլն։


== Պատկերասրահ ==

		
		


== Տես նաև ==
Սարգիս Բալյան
Սիմոն Բալյան
Հակոբ Բալյան
Լևոն Բալյան


== Ծանոթագրություններ ==


== Գրականություն ==
Alyson Wharton, The Architects of Ottoman Constantinople։ The Balyan Family and the History of Ottoman Architecture, I.B. Tauris, coll. « Library of Ottoman Studies », 2015, 288 p. (ISBN 978-1780768526)


== Արտաքին հղումներ ==
Պալյան ընտանիքի մասին
Բալյան ընտանիք
Պալյանների մասին հայկական հանրագիտարանում
Հայաստանի Առաջին խումբ 1993 (ֆուտբոլ)

«Հայաստանի Առաջին խումբ 1993ը» Հայաստանի ֆուտբոլի առաջնության Առաջին խմբի 2-րդ առաջնությունն է։


== Նախաբան ==
Նախորդ տարի Առաջին խմբից բարձրագույն խումբ տեղափոխվեց Արարատի «Արարատը», որը հետագայում անվանափոխվեց «Ցեմենտ»։ Առաջին խմբից նաև հեռացան Թումանյանի «Ախթալան» և Հրազդանի «Շինարարը», որոնք վատ ելույթների պատճառով ստիպված եղան հաջորդ մրցաշրջանը անցկացնել Երկրորդ խմբում։ Նրանց փոխարեն Առաջին խումբ եկան Գորիսի «Զանգեզուրը», Երևանի «ՖԻՄԱ-2»-ը, և Արթիկի «Սիփանը»։ Բարձրագույն խմբից Առաջին խումբ եկան Նոյեմբերյանի «Ազնավուրը», Եղվարդի «Զորավանը», Վանաձորի «Լոռին», Ապարանի «Նիգը», Արմավիրի «Արաքսը», Սևանի «Ախթամարը», Ալավերդու «Դեբեդը», Մարտունու «Ալաշկերտը» և Երևանի «Մալաթիան»։ Վերջինս միաձուլվեց Երևանի «Կիլիկիա» ակումբի հետ և շարունակեց իր ելույթները Բարձրագույն խմբում «Մալաթիա-Կիլիկիա» անվան տակ։


== Անվանափոխումներ ==
«Վանաձոր» ՖԱ → «Ավտոգեն» ՖԱ
«Ուրմիա» ՖԱ → «Մասիս» ՖԱ
«Կաեն» ՖԱ → «Իջևան» ԲՄԱ
«Զորավան» ՖԱ → «Եղվարդ» ՖԱ


== Աղյուսակ ==


==== Ենթախումբ 1 ====
1 Մնացած հանդիպումներում գրանցվել են 0-3 պարտություն։


===== Արդյունքներ =====


==== Ենթախումբ 2 ====
1 Անցկացրած երկու խաղերի արդյունքները չեղյալ են համարվել։


===== Արդյունքներ =====


== Ռմբարկուներ ==


== Տես նաև ==
Հայաստանի Բարձրագույն խումբ 1993
Հայաստանի Անկախության Գավաթ 1993


== Գրականություն ==
Դոբրետիչի (այլ կիրառումներ)

Դոբրետիչի կարող է վերաբերվել.

Դոբրետիչի, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Դոբրետիչի, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Նովոկեմսկի

Նովոկեմսկի (ռուս.՝ Новокемский), գյուղ Ռուսաստանի Վոլոգդայի մարզի Վաշկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 763 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վենտուրա Ալվարադո

Վենտուրա Ալվարադո Աիսպուրո (անգլ.՝ Ventura Alvarado Aispuro, օգոստոսի 16, 1992(1992-08-16), Ֆինիքս, ԱՄՆ), ամերիկացի ֆուտբոլիստ, «Նեկակսա» ակումբի  և ԱՄՆ-ի  ազգային հավաքականի պաշտպան։
Ալվարդոն ծնվել է ԱՄՆ-ում, մեքսիկացիների ընտանիքում։ Նա սկսել է իր կարիերան Մեքսիկայում, սակայն հանդես է եկել ԱՄՆ-ի ազգային հավաքականի կազմում։


== Ակումբային կարիերա ==
Ալվարդոն «Ամերիկա» ակումբի սան է։ 2013 թվականի փետրվարի 17-ին «Տոլուկա» ակումբի դեմ խաղի ժամանակ կատարել է իր նորամուտը Մեքիկայի առաջնությունում՝ հանդիպման երկրորդ խաղակեսի ավարտին փոխարինելով Ռաուլ Խիմենեսին։ Մասնակցելով մեկ խաղի՝ Վենտուրան դարձել է առաջնության չեմպիոն։ Նույն թվականի ամռանը նա վարձավճարային հիմունքներով տեղափոխվել է «Նեկակսա» ակումբի կազմ։ Սեպտեմբերի 14-ին «Կրուս Ասուլ Իդալգո» ակումբի դեմ խաղի ժամանակ Ալվարադոն կատարել է իր նորամուտը Ասենսիո լիգայում։ 2014 թվականի ապրիլի 17-ին «Դելֆինես» ակումբի դեմ խաղի ժամանակ նա խփել է իր առաջին գոլը նոր ակումբի կազմում։
Հետագայում Ալվարադոն վարձավճարային հիմունքերով վերադարձել է «Ամերիկա» ակումբի կազմ։ Օգոստոսկի 20-ին ԿՈՆԿԱԿԱՖ-ի չեմպիոնների լիգայի առաջնությունում Պուերտո Ռիկայի «Բայամոնա» ակումբի դեմ խաղի ժամանակ նա խփել է իր առաջին գոլը Մեխիկոյի ակումբի կազմում, միջազգային մակարդակում։ Նույն թվականին Ալվարդոն երկրորդ անգամ դարձել  է Մեքսիկայի չեմպիոն։ 2015 թվականի ապրիլին «Ամերիկա» ակումբի կազմում Ալվարդոն հաղթել է ԿԱՆԿԱԿԱՖ-ի չեմպիոնների լիգայում։ 2016 թվականին նա երկրրդ անգամ դարձել է ԿՈՆԿԱԿԱՖ-ի չեմպիոնների լիգայի հաղթող։
2017 թվականի սկզբին Ալվարադոն տեղափոխվել է  «Նեկակսա» ակումբի կազմ։ Հունվարի 22-ին Մոնարկաս Մորելիա» ակումբի  դեմ խաղի ժամանակ նա կատարել  է իր նորամուտը նոր ակումբի կազմում։ 2018 թվականի սկզբին Ալվադորը տեղափոխվել է «Նեկակսա» ակումբ։


== Միջազգային կարիերա ==
2015 թվականի մարտի 25-ին Դանիայի ազգային հավաքականի դեմ ընկերական խաղի ժամանակ Ալվարադոն կատարել է իր նորամուտը ԱՄՆ-ի ազգային հավաքականի կազմում։
2015 թվականին նա ընդգրկվել է հավաքականի կազմում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Հոնդուրասի, Ճամայկաի, Կուբաի և Պանամայի հավաքականների դեմ խաղերին։


== Ձեռքբերումներ ==
 Թիմային
 «Ամերիկա»

 Մեքսիկայի ֆուտբոլի առաջնություն — Կլարուսուրա 2013
 Մեքսիկայի ֆուտբոլի առաջնություն — Ապերտուրա 2014
ԿՈՆԿԱԿԱՖ-ի չեմպիոնների գավաթի դափնեկիր— 2014/2015
ԿՈՆԿԱԿԱՖ-ի չեմպիոնների գավաթի դափնեկիր — 2015/2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը TransferMarkt կայքում
Վիճակագրությունը MedioTiempo կայքում
Ջուլիա Բոնջորնո

Ջուլիա Բոնջորնո (իտալերեն՝ Giulia Bongiorno, մարտի 22, 1966(1966-03-22), Պալերմո, Իտալիա), իտալացի փաստաբան և քաղաքական գործիչ, 2018 թվականի հունիսի 1-ից մինչև 2019 թվականի սեպտեմբերի 5-ն Իտալիայի պետական ծառայության նախարար։


== Կենսագրություն ==
Ջուլիա Բոնջորնոն ծնվել է 1966 թվականի մարտի 22-ին Պալերմոյում, Ջիրոլամո Բոնջորնոյի՝ քաղաքացիական դատավարական իրավունքի պրոֆեսորի դուստրն է։ Ավարտել է Պալերմոյի համալսարանի իրավաբանական ֆակուլտետը` պաշտպանելով դիպլոմային աշխատանքը սնանկ ակտիվների թեմայով, սակայն 1992 թվականին սկսել է մասնագիտանալ քրեական իրավունքի ոլորտում։ 1995 թվականին մտել է Ջուլիո Անդրեոտիի փաստաբանական բրիգադ, որը մեղադրվում էր մաֆիայի հետ կապեր ունենալու մեջ։ 2002 թվականին բացել է սեփական փաստաբանական գրասենյակը։
2006 թվականի ապրիլի 28-ից մինչև 2013 թվականի մարտի 14-ը եղել է խորհրդարանի 15-րդ և 16-րդ գումարումների պատգամավոր։ 2006-2008 թվականներին մտել է Ազգային դաշինքի խմբակցության, 2008-2010 թվականներին՝ Ազատության ժողովրդի խմբակցության, որից հետո՝ «Ապագան և ազատությունը երրորդ բևեռի համար» կազմում։
Որպես փաստաբան ներկայացրել է Իտալիայի և Գերմանիայի 67 քաղաքացիների շահերը, որոնք տուժել էին 2012 թվականին «Կոստա Կոնկորդիայի» կործանման ժամանակ։
2012 թվականի հոկտեմբերի 26-ին ընտրվել է «Յուվենտուս» ֆուտբոլային ակումբի տնօրենների խորհրդի կազմում։
2018 թվականի մարտի 4-ին ընտրությունների արդյունքում մտել է Սենատ՝ դառնալով Սիցիլիայի խորհրդարանի վերին պալատ ընտրված Հյուսիսային լիգա կուսակցության միակ ներկայացուցիչը։
2018 թվականի հունիսի 1-ից մինչև 2019 թվականի սեպտեմբերի 5-ը եղել է Իտալիայի պետական ծառայության նախարար։
2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (պետական ծառայության նոր նախարար է դարձել Ֆաբիանա Դադոնեն, Բոնջորնոն ոչ մի նշանակում չի ստացել), և սեպտեմբերի 5-ին նոր կաբինետը երդում է տվել։


== Ծանոթագրություններ ==


== Արտաքին հղումներ ==
«Giulia BONGIORNO» (անգլերեն)։ Իտալիայի Սենատ։ Վերցված է 2018-05-10
Զագատիե (գյուղ, Իրշավայի շրջան)

Զագատիե (ուկրաիներեն՝ Загаття), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Զագատիե գյուղում բնակվում էր 2 582 մարդ։ Բնակավայրը զբաղեցնում է 3,4 կմ² տարածք։ Բնակչության խտությունը կազմում էր 0,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կայսերական պալատի թանգարան

Կայսերական պալատի թանգարան (չինարեն՝ 國立故宮博物院, անգլ.՝ National Palace Museum), գեղարվեստական-պատմական թանգարան Չինաստանի Հանրապետությունում` մայրաքաղաք Թայբեյում։ Այցելուների քանակով 2015 թվականին աշխարհում զբաղեցրել է 6-րդ տեղը։ Գրականության մեջ հաճախ հիշատակվում է Գուգուն (անգլ.՝ Gugong) անունով, սակայն այդ անվանումը ընդունված է կիրառել նաև Պեկինի համանուն թանգարանի համար։


== Ընդհանուր տեղեկություններ ==
Կայսերական պալատի թանգարանը Թայբեյում խոշորագույն գանձարան է, ուր պահվում են չինական մշակույթի ու պատմության հազվագյուտ իրեր։ Դրանք ներկայացնում են քաղաքակրթության զարգացումը Չինաստանում` սկսած նեոլիթի դարաշրջանից մինչև կայսերական Ցին դինաստիայի դարաշրջանը։ 2017 թվականի դեկտեմբերի տվյալներով հավաքածուն ներառում է 697 490 ցուցանմուշ, որոնցից շատերը նախկինում գտնվել են Ցյանլուն կայսեր հավաքածուում։ Թանգարանի ցուցասրահներում ներկայացված են դրանց լավագույն օրինակները միայն, քանի որ հավաքածուն ամբողջությամբ չի կարող ցուցադրվել։ Հավաքածուի մնացած, ավելի մեծ մասը` կտավներ, գրաֆիկական գործեր, նեֆրիտից, բրոնզից, հախճապակուց գործեր, պարբերաբար փոխվում են պահոցներում։
Կայսերական պալատի թանգարանի տնօրենը` Չժոու Կունցին (չինարեն՝ 周功鑫, Թայվանի կառավարության անդամ է և անմիջականորեն ենթարկվում է երկրի վարչապետին։


== Պատմություն ==
Թանգարանը բացվել է 1925 թվականի հոկտեմբերի 10-ին Պեկինում` Արգելված քաղաքի տարածքում։ 1848 թվականի փետրվարին Չինաստանում քաղաքացիական կռվի հետևանքով հավաքածուի զգալի մասը տեղափոխվել է Թայվան։ Ընդհանուր առմամբ ծովով տեղափոխվել է մոտ 2 972 արկղ ցուցանմուշ, որոնք արվեստի առավել արժեքավոր գործեր են ներկայացրել։ Թայվան հասնելուց հետո որոշ ժամանակ ցուցանմուշներով արկղերը պահվել են երկաթուղային պահեստարաններում, այնուհետև` շաքարի գործարանում։ Հետագայում հավաքածուն պահվել է Թայվանի տարբեր թանգարաններում և պետական գրադարանում, մինչև որ 1964 թ. մարտից 1965 թ. ապրիլը կառուցվել է թանգարանային առանձին համալիր։ Նոր թանգարանի բացումը Թայբեյում տեղի է ունեցել 1965 թ. նոյեմբերի 12-ին։
2014 թվականին թանգարան են այցելել 5 402 325 մարդ, 2015 թվականին` 5 291 797 մարդ, իսկ 2016 թվականին` 6 142 892 մարդ։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայք
Տեմուկո

== ==Տեմուկո (իսպ.՝ Temuco)՝ քաղաք Չիլիում։ Տարածքը՝ 464 կմ²։ Բնակչությունը՝ 282279 ( 2007 թ.), բնակչության խտությունը՝ 608 մարդ/կմ²։ Նույնանուն համայնքի վարչական կենտրոնն է։


== Քույր քաղաքներ ==
 Ստավրոպոլ, Ռուսաստան
 Կանզաս Սիթի, ԱՄՆ
 Զապալա, Արգենտինա
 Սանտիագո դե Կոմպոստելա, Իսպանիա


== Տեսարաններ ==
Պոդգորնի (այլ կիրառումներ)

Պոդգորնի, կարող է վերաբերել՝

Պոդգորնի - գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Պոդգորնի - գյուղ Ռուսաստանի Կրասնոյարսկի երկրամասի Ժելեզնոգորսկ քաղաքային օկրուգի կազմում
Թան Դուն

Թան Դուն (չինարեն ավանդ. 譚盾, հեշտ. 谭盾 , պինին: Tán Dùn, օգոստոսի 18, 1957(1957-08-18), Չանշա, Չինաստան), չինացի և ամերիկացի կոմպոզիտոր, «Գրեմմի» և «Օսկար» մրցանակների դափնեկիր։


== Կենսագրություն ==
Մշակութային հեղափոխության տարիներին նա աշխատել է գյուղում, բրինձ հավաքել։ Նա ինքնուրույն յուրացրել է չինական ժողովրդական գործիքները։ Պեկինի օպերայի վանչենյան թատերախմբում աշխատել է որպես գործիքավորող և կատարող։ 1978 թվականին ընդունվել է Պեկինի Կենտրոնական կոնսերվատորիան ՝ անցնելով ամենախիստ ընտրությունը (բակալավրիատ, 1983, մագիստրոս 1985)։ Նա ժամանակակից ակադեմիական երաժշտությունն ընկալել է այդ ժամանակի առաջատար կոմպոզիտորների դասախոսությունների միջոցով, ինչպիսիք են` Գյորան, Տակեմիցուն և այլն։ Կրել է Տակեմիցույի երաժշտության խոր ազդեցությունը։
1986-ին տեղափոխվել է Նյու Յորք Ժո Վենժոնգի աջակցությամբ, ով իր ներդրումն է ունեցել Թանգի կրթաթոշակ ստանալու մեջ։ 1993 թվականին ավարտել է  Կոլումբիայի համալսարանի դոկտորանտուրան։ ԱՄՆ-ում նա հայտնաբերել է Ջոն Քեյջի և մինիմալիստների երաժշտությունը։
2000 թվականին, որպես հավաքական միջազգային նախագծի մասնակից (Ս. Ա. Գուբայդուլինայի, Օ. Գոլիխովի և Վ. Ռիմի հետ միասին) Շտուտգարտի Բախի ակադեմիայի հանձնարարությամբ գրել է «Ջրային կրքեր Մատֆեյի վրա» (англ. Water Passion After St. Matthew) ստեղծագոչրծությունը։
2008 թվականին մասնակցել է YouTube նախագծին ՝ ստեղծելու աշխարհում առաջին ինտերնետային սիմֆոնիկ նվագախումբը, որի համար Թան Դանը գրել է «Eroica» ինտերնետային սիմֆոնիան։


== Արվեստի գործեր ==


=== Օպերաներ ===
Մարկո Պոլո (1996, Գրեյմայերի մրցանակ, 1998)
Պեոնի տաղավար (1998)
Թեյ. Հոգու հայելին (2002)
Առաջին կայսրը


=== Ֆիլմ երաժշտություն ===
Գողացված վագր, թաքնված վիշապ (2000, ռեժիսոր Անգ Լին, «Օսկար»` լավագույն երաժշտության համար)
Հերոս (2002, ռեժիսոր Ժանգ Յիմու)


== Ճանաչում ==
Գրավեմայերի մրցանակ, Գլեն Գուլդի մրցանակ, Գրեմմի մրցանակ և շատ այլ մրցանակներ։


== Ծանոթագրություններ ==


== Գրականություն ==
Петров В. О. «Призрачная опера» Тань Дуня как инструментальный ритуал // Авангард, современная и новая музыка: творчество, исполнительство, педагогика: Сборник статей по материалам Международной научно-практической конференции. — Пермь: ПГИИК, 2010. С. 130—135.


== Արտաքին հղումներ ==
Tan Dun online Archived 2011-10-26 at the Wayback Machine.
Biography and works
IMDB
Գեորգի Հարությունյան

Գեորգի Վաղարշակի Հարությունյան (ուկրաիներեն՝ Георгiй Вагаршакович Арутюнян, հուլիսի 4, 1960(1960-07-04), Բաթում, Վրացական ԽՍՀ, ԽՍՀՄ - փետրվարի 20, 2014(2014-02-20), Կիև, Ուկրաինա), Եվրոմայդանի ակտիվիստ, ազգությամբ հայ։
Զոհվել է մայդանյան իրադարձությունների ժամանակ և համարվում է «Երկնային հարյուրյակի» անդամ, այսինքն այն մարդիկ, ովքեր այդ իրադարձությունների ժամանակ զոհվել են։ Հարությունյանը ուներ 3 տարեկան աղջիկ, ով որբացավ հոր մահից հետո։
Ուկրաինայի նախագահ Պյոտր Պորոշենկոյի № 890/2014 հրամանով (21.11.2014 թ.) մայդանյան իրադարձությունների ժամանակ զոհված 100 հոգուն, այդ թվում՝ Հարությունյանին, հետմահու տրվել է Ուկրաինայի հերոսի կոչում։


== Ծանոթագրություններ ==


== Աղբյուրներ ==
Трёхлетняя дочь погибшего активиста Георгия Арутюняна осталась круглой сиротой Archived 2014-11-29 at the Wayback Machine.
Անդուլ վանք

Անվան այլ կիրառումների համար տե՛ս՝ Անդուլ (այլ կիրառումներ)Անդուլ վանք, վանք Կիլիկյան Հայաստանում Սիս քաղաքի մոտ գտնվող Անդուլ բերդում։
Ղևոնդ Ալիշանը կասկածանքով նունացնում է հետագայի Ադանայի նահանգի Անդալկալե բերդի հետ։ Միջին դարերում եղել է հայ գրչության կենտրոն։ Կիլիկիայի հայոց թագավոր Հեթում Ա-ի (1226-1270 թթ.) սիրած վայրերից էր։ Այստեղ նա հանդիպում է ունեցել պատմիչ, գիտնական Վարդան Արևելցու հետ։ Ոմանք ենթադրել են, որ անունն առաջացել է «անդուլ» բառից՝ կրոնավորների անդուլ, անդադրում աղոթելու իմաստով։


== Ծանոթագրություններ ==
Ֆեսկի

Ֆեսկի (ուկրաիներեն՝ Феськи), գյուղ Ուկրաինայի Խարկովի մարզի Զոլոչևի շրջանում։
2001 թվականի տվյալներով Ֆեսկի գյուղում բնակվում էր 1 633 մարդ։ Բնակավայրը զբաղեցնում է 1269 կմ² տարածք։ Բնակչության խտությունը կազմում էր 1286,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրուդիշչե (այլ կիրառումներ)

Պրուդիշչե, կարող է վերաբերել՝

Պրուդիշչե - գյուղ Ռուսաստանի Սմոլենսկի մարզի Սիչովսկի շրջանի կազմում։
Պրուդիշչե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ռազեզդ 69

Ռազեզդ 69 (ռուս.՝ Разъезд 69), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Բնակչությունը 2002 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիրմեն (այլ կիրառումներ)

Գիրմեն կարող է վերաբերվել.

Գիրմեն, քաղաք Բուլղարիայի Բլագոևգրադի մարզի համանուն համայնքում։
Գիրմեն, համայնք Բուլղարիայի Բլագոևգրադի մարզում։
Միքայել Միքայելյան (դահուկորդ)

Անվան այլ կիրառումների համար տե՛ս՝ Միքայել Միքայելյան (այլ կիրառումներ)Միքայել Արթուրի Միքայելյան (հուլիսի 10, 1999(1999-07-10), Աշոցք, Շիրակի մարզ, Հայաստան), հայ դահուկորդ։ Հայաստանի բազմակի չեմպիոն։ 2018 և 2022 թվականների Ձմեռային օլիմպիական խաղերի մասնակից։


== Կարիերա ==
Միքայել Միքայելյանը նորամուտը միջազգային ասպարեզում նշել է 2015 թվականին Ֆալունում կայացած դահուկային սպորտի աշխարհի առաջնությունում։ Այնտեղ նա 95-րդ տեղն է զբաղեցրել արագավազքում։ 
Հաջորդ տարի նա մասնակցել է Լիլեհամերի ձմեռային պատանեկան օլիմպիական խաղերին, որտեղ 35-րդ տեղն է զբաղեցրել արագավազքում, 28-րդը՝ արգելարշավում և 26-րդ հորիզոնականը՝ 10 կմ ազատ ոճի դահուկավազքում։
Էրզրումում 2017 թվականի Եվրոպական օլիմպիական ձմեռային երիտասարդական փառատոնում նա զբաղեցրել է 30-րդ տեղը արագավազքում, 25-րդը՝ 7,5 կմ դասական ոճի վազքում և 15-րդը՝ 10 կմ ազատ ոճի վազքում։
2017 թվականի փետրվարին Լահտիում կայացած դահուկային սպորտի աշխարհի առաջնությունում նա կրկին զբաղեցրել է 95-րդ տեղը արագավազքում։ 
2018 թվականի հունվարին Աշոցքում Միքայելյանը դարձել է 10 կմ արագավազքի Հայաստանի չեմպիոն, իսկ Գոմսում կայացած դահուկավազքի աշխարհի պատանեկան առաջնությունում արագավազքում զբաղեցրել է 51-րդ տեղը, 33-րդ տեղը՝ 10 կմ դասական ոճի վազքում և 23-րդ տեղը՝ սկիաթլոնում։ 
Փհենչհանում կայացած 2018 թվականի ձմեռային օլիմպիական խաղերում նա զբաղեցրել է 83-րդ տեղը 15 կմ ազատ ոճի վազքում և 72-րդ տեղը արագավազքում։ 
2018/19 մրցաշրջանում Լահտիում կայացած դահուկային սպորտի պատանիների աշխարհի առաջնությունում նա զբաղեցրել է 40-րդ տեղը 10 կմ ազատ ոճի վազքում և 37-րդ տեղը՝ 30 կմ զանգվածային մեկնարկով վազքում, իսկ Տիրոլի Զեեֆելդում կայացած դահուկային սպորտի աշխարհի առաջնությունում 15 կմ դասական ոճի վազքում վերջնագիծը հատել է 74-րդը։ 
Կրասնոյարսկում կայացած 2019 թվականի ձմեռային ունիվերսիադայում նրա լավագույն արդյունքը 11-րդն էր արագավազքում։ 
Միքայելյանը Հայաստանի չեմպիոն է դարձել նաև 2019 և 2020 թվականներին 10 կմ ազատ ոճի և 10 կմ դասական ոճի վազքում և 2020 թվականին՝ արագավազքում։ 
Նորամուտն Աշխարհի գավաթում Միքայելը նշել է 2019 թվականի նոյեմբերին Ռուկա Տրիպլեում, որտեղ նա զբաղեցրել է 73-րդ տեղը։ 
2020/21 մրցաշրջանում նա 51-րդ տեղն է զբաղեցրել 2021 թվականի մինչև 23 տարեկանների աշխարհի առաջնությունում, որը կայացել է Վուոկատտիում, ինչպես նաև 8-րդ տեղը 15 կմ ազատ ոճի վազքում և 59-րդ տեղը սկիաթլոնում՝ 2021 թվականին Օբերստդորֆում կայացած դահուկային սպորտի աշխարհի առաջնությունում և 47-րդ տեղը՝ 15 կմ ազատ ոճի վազքում։
Պեկինի 2022 թվականի ձմեռային օլիմպիադայում Միքայելը մասնակցել է սկիաթլոնի (15+15 կմ, 47-րդ տեղ), ինչպես նաև 15 կմ դասական ոճի վազքի (61-րդ տեղ) մրցումներին։


== Ընտանիք ==
Հայր՝ Արթուր Միքայելյան, դահուկորդ
Մայր՝ Ալլա Միքայելյան (Կապչիկաևա) (19.12.1969), խորհրդային և հայ դահուկորդ։ ԽՍՀՄ մրցաշարի հաղթող, 1998 թվականի Նագանոյի ձմեռային օլիմպիական խաղերի մասնակից։
Եղբայր՝ Սերգեյ Միքայելյան, դահուկորդ


== Ծանոթագրություններ ==


== Արտաքին հղումներ ==
Միքայելյանի պրոֆիլը միջազգային ֆեդերացիայի կայքում
Միքայելյանի պրոֆիլը Olympedia.org կայքում
Լույսի արագություն

Լույսի արագությունը վակուումում էլեկտրամագնիսական ալիքների տարածման բացարձակ մեծությունն է։ Ֆիզիկայում այն ընդունված է նշանակել լատ.՝ «c» տառով։ Լույսի արագությունը վակուումում հիմնարար հաստատուն է՝ անկախ հաշվարկման իներցիալ համակարգի ընտրությունից։ Այն վերաբերում է հաստատունների այն դասին, որոնք բնութագրում են ոչ թե պարզապես մարմիններ կամ դաշտեր, այլ տարածության և ժամանակի հատկություններն ընդհանուր առմամբ։ Լույսի արագությունը համարվում է մասնիկների շարժման և փոխազդեցությունների տարածման սահմանային արագությունը։


== Վակումում ==
Լույսի արագության առավել ճշգրիտ չափումը էտալոնային մետրի հիման վրա անցկացվել է 1975 թ., որով ստացված տվյալը 299 792 458 ± 1, 2 մ/վ է։ Այժմ լույսի արագության չափման ամենաճշգրիտ մեթոդները հիմնվում են լույսի կամ այլ էլեկտրամագնիսական ճառագայթման 
  
    
      
        λ
      
    
    {\displaystyle \lambda }
   ալիքի երկարության և 
  
    
      
        ν
      
    
    {\displaystyle \nu }
   հաճախության անկախ սահմանումների վրա՝ հաշվարկելով ըստ 
  
    
      
        c
      
    
    {\displaystyle c}
   = 
  
    
      
        λ
      
    
    {\displaystyle \lambda }
   
  
    
      
        ν
      
    
    {\displaystyle \nu }
   արտահայտության։
Ներկայումս համարվում է, որ լույսի արագությունը վակուումում հիմնարար ֆիզիկական հաստատուն է, որն ըստ սահմանման ճշգրիտ հավասար է 299 792 458 մ/վ կամ 1 079 252 848, 8 կմ/ժ։ Արժեքի ճշտությունը պայմանավորված է Միավորների միջազգային համակարգում մետրի սահմանումով. ըստ դրա՝ մետրը այն հեռավորությունն է, որն անցնում է լույսը վակուումում 1/299 792 458  վայրկյան ժամանակահատվածում։ Մեծ ճշտություն չպահանջվող հաշվարկների համար գործածական է 300 000 000 մ/վ (3×108 մ/վ) արժեքը։


== Ծանոթագրություններ ==
Բառեա

Բառեա  (իտալերեն՝ Barrea), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 771 մարդ (2008 թվականի տվյալներով)։ Խտությունը՝ 8.86 մարդ/կմ²։ Տարածքը՝ 87.05 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Քաղաի տոնը նշվում է դեկտեմբերի 21-ին։
Բնակավայրի հովանավորն է սուրբ Ֆոմա առաքյալը։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Աբդուլլաուշաղը

Աբդուլլաուշաղը, գյուղ Արցախի Քարվաճառի շրջանում, Շուշի քաղաքից մոտ 56 կմ հյուսիս-արևմուտք, Թարթառ գետի աջ կողմում, շրջկենտրոնից մոտ 20 կմ հեռավորության վրա։


== Ծանոթագրություններ ==
Դպիր

Անվան այլ կիրառումների համար տե՛ս՝ Դպիր (այլ կիրառումներ)Դպիր, (պահլ.d(i)pir), եկեղեցական փոքր աստիճանավոր։ 
Հայ Առաքելական Եկեղեցում կրտսեր աստիճանավորներին (ընթերցող-գրակարդաց, դռնապան, ջահընկալ, երդմնեցուցիչ) տրվող մեկ ընդհանուր անվանումն է։ Դպիրներին դիմելու հատուկ որևէ ձև Հայ Առաքելական Եկեղեցում չի կիրառվում։
Դպիր կարգելու հատուկ արարողությունը դեռ ձեռնադրություն չէ, այլ՝տվչություն՝ մանկանը որոշ իրավունքներ են տրվում։ Դպիրը ներկայումս ստանձնում է եկեղեցու տարբեր ծառայողների պարտականություններ. կարգուկանոն պահել, ծիսական արարողությունների ժամանակ կերոն (մոմակալ) բռնել, Աստվածաշունչ ընթերցել և աղոթել, կամ լինել սաղմոսերգող և, առհասարակ, երգեցիկ խմբի անդամ։


== Արտաքին հղումներ ==
Մայր Աթոռ Սուրբ Էջմիածին
Ովքե՞ր էին դպիրները և ո՞ւմ շահերն էին պաշտպանում
Թթուների հալոգենահիդրիտներ

Հալոգենահիդրիտներ թթուների, թթուների ածանցյալներ, որոնցում հիդրօքսիլ-խմբերը տեղակալված են հալոգենների ատոմներով։ Օրինակ, սուլֆուրիլքլորիդ՝ (ծծմբական թթվի), թիոնիլքլորիդ՝ SOCl2 (ծծմբային թթվի ), ացետիլքլորիդ՝ CH3COCl (քացախաթթվի ) են։ Հալոգենահիդրիտներն օժտված են մեծ ռեակցունակությամբ. հալոգենի ատոմը կարող է հեշտությամբ աեղակալվել այլ խմբերով, օրինակ, OH, OR, NH2, SH, CN։ Խոնավ օդում քլորանհիդրիդները հիդրոլիզվում են՝ առաջացնելով ցնդող քլորաջրածին («ծխում են»)։ Օրգանական սինթեզում օրգանական թթուների հալոգենահիդրիտները օգտագործում են որևէ միացության մոլեկուլում ացիլխումբ՝ RCO ներմուծելու համար։ Այդ նպատակի համար ամենից հաճախ օգտագործում են թթուների քլորանհիդրիդները, որոնք ստացվում են անօրգանական թթուների քլորանհիդրիդները կարբոնաթթուների հետ Փոխազդելիս։ Անօրգանական թթուների մեծ մասի հալոգենահիդրիտները, ինչպես նաև ալիֆատիկ շարքի ցածր կարբոնաթթուների քլորանհիդրիդները խիստ սուր հոտով հեղուկներ են։
Պրևալլե

Պրևալլե  (իտալերեն՝ Prevalle)՝ կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2004 թվականի տվյալների կազմում է 5838մարդ, խտությունը՝ 566 մարդ/կմ²։ Զբաղեցնում է 9կմ² տարածք։ Փոստային ինդեքս՝ 25080։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական կայք (իտալ.) Archived 2018-05-25 at the Wayback Machine.


== Ծանոթագրություններ ==
Մարաթուկ (լեռ)

Անվան այլ կիրառումների համար տե՛ս՝ Մարաթուկ (այլ կիրառումներ)Մարաթուկ, Մարութա, լեռ Սասունում։
Լեռան վրա կառուցված է Մարութա Սուրբ Աստվածածին վանքը։ Գարեգին Սրվանձտյանցը լեռն անվանում է «սուրբ և բարեպաշտ» և այն Սասունի ամբողջ ժողովրդի համար՝ առաջին և վերջին ամենահավաստի երդումն է դարձել։
Ըստ ավանդության՝ Մարութայի պաշտամունքը խիստ զայրացնում էր Անդոկին (սար Սասուն գավառում, Հայկական Տավրոսի գագաթներից մեկը), և նա Մարութա սարին մարտի է հրավիրում։ Մարտի ժամանակ Անդոկն իր կայծակե թրով խփում, ճեղքում է Մարութա սարի գլուխը, և այդ պատճառով էլ նրան ջղլագլուխ (զույգ գլխով) Մարաթուկ են անվանում։ Անդոկի հարվածից վիրավորված Մարութա սարը հսկա մի ժայռ է պոկում իր կողերից և խփում նրան։ Ժայռը խրվում է Անդոկի կուրծքը, թաղվում կողերի մեջ. դուրս է մնում միայն ժայռի երկու ջրաղացաքարի չափ մի կտոր, որի վրա այժմ էլ երևում են Մարաթուկի ձեռքի հետքերը։
2014 թվականի հուլիսին Սասունի հայերի միության նախագահ Ազիզ Դաղչիի խումբը Մարաթուկի Սուրբ Աստվածածին վանքում նախաքրիստոնեական սեպագրություն է հայտնաբերել։


== Ծանոթագրություններ ==
Նովոտրոիցկ (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՆովոտրոիցկՆովոտրոիցկ (ռուս.՝ Новотроицк, բաշկիրերեն՝ Яңы Троицк), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրլովկա (գյուղ, Յանաուլսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ռուս.՝ Орловка, բաշկիրերեն՝ Орловка), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 355 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արզումանի Ձոր

Արզումանի Ձոր, ավերակ գյուղ (գյուղակ) Հայկական ԽՍՀի Գորիսի շրջանում։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին ուներ 75 հայ բնակիչ։


== Ծանոթագրություններ ==


== Արտաքին հղումներ ==
Յունկերա

Յունկերա (իսպ.` Yunquera), մունիցիպալիտետ Իսպանիայում` Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե լաս Նիվես շրջանում։ Զբաղեցնում է 58 կմ2 տարածք։ Բնակչությունը՝ 3205 մարդ (2010 թվականի տվյալներով)։


== Արտաքին հղումներ ==
Պաշտոնական կայք
La Serranía
Web
Պայթյուն կեսգիշերից հետո

Պայթյուն կեսգիշերից հետո, 1969 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Աստրախանի ՉԿ-ի նախագահ Գ. Աթարբեկովը վառելանյութ է գնում և մաքսանենգ ճանապարհով կանոնավոր կերպով հասցնում է Կովկաս։ Դեպքերը կատարվում են 1918-1919 թթ.։


== Դերերում ==
Աթարբեկով – Գուրգեն Թոնունց
Կիրով – Վալերիան Վինոգրադով
Անուշ – Կյուննա Իգնատովա
Արմեն – Է. Հարությունյան
Գալինա – Տամարա Նոսովա
«Ծերուկ» – Յուսուպ Դանիյալով
Սամարին – Սեմյոն Սոկոլովսկի
Ռենդել – Վլադիմիր Կենիգսոն
Մուխթաշև – Մհեր Մկրտչյան
Շարկո – Գուժ Մանուկյան
Շամիլ – Մ. Սուլեյմանով
Դուսկա – Միքայելա Դրոզդովսկայա
չինովնիկ – Գեն (Գ. Շահնազարյան)
նրա կինը – Իրինա Մուրզաևա
մաքսանենգ – Ավետ Ոսկանյան
ծեր ձկնորս – Աշոտ Ներսիսյան
նավաստի – Լեոնիդ Չուբարով
ֆոն Ռոզեն – Ալեքսեյ Բախար
ենթասպա – Բորիս Բիտյուկով


=== Դրվագներում ===
Նինա Ալիսովա, Վլադիմիր Բելոկուրով, Վալենտին Բրիլեև, Արչիլ Գոմիաշվիլի, Էմանուիլ Գելլեր, Վլադիմիր Գուլյաև, Միխայիլ Իոֆֆե, Յուրի Լեոնիդով, Շ. Մանթաշև, Ա. Պարխոմենկո, Լիդիա Շուբինա, Վալերի Խարչենկո։


== Ծանոթագրություններ ==
Պաշեն-Բակի երևույթ

Պաշեն-Բակի երևույթ, ուժեղ մագնիսական դաշտերում սպեկտրային գծերի զեեմանյան բարդ տրոհման անցումը պարզ տրոհման։ Ուժեղ են համարվում այն մագնիսական դաշտերը, որոնք առաջ են բերում էներգիական մակարդակների մուլտիպլետային տրոհման հետ համեմատելի և այն գերազանցող զեեմանյան տրոհում։ Այդպիսի դաշտերում էլ հենց տեղի է ունենում տրոհման պատկերի պարզեցում՝ բարդ պատկերի փոխարեն դիտվում է եռաբաղադրիչ տրոհում։ Երևույթն առաջինը հայտնաբերել են գերմանացի ֆիզիկոսներ Ֆրիդրիխ Պաշենը (գերմ.՝ Friedrich Paschen) և Էռնստ Բակը (գերմ.՝ Ernst Back), 1912 թվականին։
Պեուշալովո

Պեուշալովո (ռուս.՝ Пеушалово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Նիկոլաոյի տաճար (Ֆամագուստա)

Ֆամագուստայի Սուրբ Նիկոլաոյի տաճար (թուրքերեն՝ Mağusa Lala Mustafa Paşa Camii, հուն․՝ Τέμενος Λαλά Μουσταφά Πασά), Կիպրոսի արևելյան ափին գտնվող Ֆամագուստա ծովային քաղաքի գլխավոր միջնադարյան տաճարը։
Ռեյմսի տաճարի հետ ունեցած նմանության պատճառով զբոսաշրջիկները տաճարը կոչում են «կիպրոսյան Ռեյմս»։


== Պատմություն ==
Կառուցվել է 14-րդ դարում՝ Ֆրանսիայում գտնվող Ռեյմսի տաճարի օրինակով՝ գոթական ճարտարապետական ոճով։ Սուրբ Նիկոլաոյի տաճարը կառուցվել է այն ժամանակահատվածում, երբ Կիպրոսում կառավարում էին ֆրանսիական ծագում ունեցող Լուսինյան արքայատոհմի թագավորները։
Մասնավորապես՝ այն կառուցվել է 1328 թվականին։ Լուսինյաններն այն օգտագործել են, որպես մայր աթոռ։ 1571 թվականին թուրքերի կողմից Ֆամագուստայի գրավումից հետո այն վտասվել է օսմանյան թնդանոթի հարվածից։
Թուրքերը հիմնովին ոչնչացրել են տաճարի քրիստոնեական խորհրդանիշները և այն վերափոխելով դարձրել մզկիթ։ Դրանից հետո այն ժամանակ առ ժամանակ քանդվել է երկրաշարժերի հետևանքով։ Թուրքերի կողմից Կիպրոսի զավթումից հետո 1954 թվականին այն վերանվանվել է ի պատիվ Լալա Մուստաֆա փաշայի, ով առաջնորդել է մուսուլմանների բանակին՝ 1571 թվականի Ֆամագուստայի պաշարման ժամանակ։


== Տե՛ս նաև ==
Ռեյմսի տաճար


== Պատկերասրահ ==

		
		
		


== Ծանոթագրություններ ==
Ամշարիկ

Ամշարիկ (ռուս.՝ Амшарик), գետ Կամչատկա թերակղզի, Ռուսաստանում։ Գետի երկարությունը 14 կմ է։ Թափվում է Կամչատկա գետի ձախ ափին՝ 569 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013307


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելիկիե Բուդիշչա (գյուղ, Գադյաչի շրջան)

Անվան այլ կիրառումների համար տե՛ս՝ Վելիկիե ԲուդիշչաՎելիկիե Բուդիշչա (ուկրաիներեն՝ Великі Будища), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1625 թվականին։
2001 թվականի տվյալներով Վելիկիե Բուդիշչա գյուղում բնակվում էր 1 110 մարդ։ Բնակավայրը զբաղեցնում է 4319 կմ² տարածք։ Բնակչության խտությունը կազմում էր 257 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասեդերա

Ասեդերա  (իսպ.՝ Acedera (Badajoz)), քաղաք և մունիցիպալիտետ Իսպանիայում, գտնվում է Բադախոս պրովինցիայում՝ Էստրոմադուրա ինքնավար մարզի կազմում։ Մունիցիպալիտետը գտնվում է Լաս Վեգաս Ալտաս շրջանի կազմում։ Տարածքը կազմում է 82,5 կմ²։ Բնակչությունը՝ 818 մարդ (ըստ 2011 թվականի)։ Վարչական կենտրոնի հեռավորությունը կենտրոնից՝ 137 կմ։
1594 թվականին մտնում էր Տիեռա դե Տրուխիլյոյի կազմի մեջ (Տրուխիլյո պրովինցիա)։ 1842 թվականին ուներ 68 տուն և 220 բնակիչ։


== Տոներ ==
Ասեդերայում տոնում են՝

Սան Խոսե (մարտի 19)
Լունես դե Պասկուա (ապրիլի 5)
Նուեստրա սենյորա դե լա Խարա (օգոստոսի 15)


== Ծանոթագրություններ ==
Ժորժ Հակոբյան

Ժորժ Հակոբյան (փետրվարի 8, 1911(1911-02-08), Բաքու, Ռուսական կայսրություն - դեկտեմբերի 2, 1971(1971-12-02), Փարիզ, Փարիզի շրջան), հայ նկարիչ։


== Կենսագրություն ==
Ժորժ Հակոբյանը ծնվել է 1912 թվականին, Բաքվում։ Ութ տարեկան հասակում ընտանիքի հետ տեղափոխվել է Փարիզ։ Սովորել է Սորբոնի համալսարանի բարձրագույն մաթեմատիկայի բաժնում։ Գեղարվեստական կրթությունն ստացել է մասնավոր արվեստանոցներում։ Ստեղծագործել է մոնումենտալ-դեկորատիվ արվեստի (խճանկարներ), հաստոցային գեղանկարչության, գրաֆիկայի բնագավառներում։ Նրա գործերի երփնագրային լուծումը հիշեցնում է ուշ իմպրեսիոնիստական պուանտելիստական ոճը։ Եղել է «Թորոս Ռոսլին» միության նախագահներից։ Աշխատանքներից գտնվում են Հայաստանի ազգային պատկերասրահում։


== Ցուցահանդեսներ ==
Անհատական ցուցահանդեսներ է ունեցել Փարիզում (1963, 1984, հետմահու), Երևանում (1968)։


== Ստեղծագործություններ ==
«Ալպ-Մարիթեն»
«Լուարի ափերը»
«Կոմիտաս»
«Երիտասարդ հույն աղջկա դիմանկար»
«Նատյուրմորտ»


== Ծանոթագրություններ ==
Քլիվլենդի գեղարվեստի թանգարան

Քլիվլենդի գեղարվեստի թանգարան (անգլ.՝ Cleveland Museum of Art), մշակութային հիմնարկություն ԱՄՆ-ում, որը գտնվում է Քլիվլենդ քաղաքում։ Նրա հավաքածուն ներառում է ամբողջ աշխարհի ավելի քան 43 000 արվեստի ստեղծագործություն։
Արվեստի թանգարանը հիմնադրվել է 1913 թվականին Քլիվլենդի մի քանի խոշոր ձեռնարկատերերի կողմից։ Նրա շենքը բոզար ոճով կառուցել է Georgia Marble Company ընկերությունը՝ Ուեյդ այգու հարավային մասում։ Այգին և թանգարանը նախագծել է Hubbell & Benes քլիվլենդյան ճարտարապետական բյուրոն։ Ամերիկացի ձեռնարկատեր և բարեգործ Ջեպտա Ուեյդը իր հողերի զգալի մասը նվիրաբերել է այս համալիրին․ դրա համար այգին կրում է նրա անունը։
Հաճախորդների համար թանգարանը բացվել է 1916 թվականի հունիսի 6-ին։ Ջեպտա Ուեյդի թոռը, որը նույնպես մեծ հետաքրքրություն էր ցուցաբերում արվեստի նկատմամբ, առաջին փոխնախագահն էր, իսկ 1920 թվականից՝ թանգարանի նախագահը։ Թանգարանի շենքը որպես ճարտարապետական հուշարձան դրվել է պահպանության տակ (ԱՄՆ-ի պատմական վայրերի ազգային գրանցամատյան)։
1958 թվականի մարտին թանգարանային մակերեսները ընդլայնվել են։ 1971 թվականին թանգարանը կրկին ընդլայնվել է՝ հյուսիսային թևի բացումով։ 1983 թվականին իրականացվել է թանգարանի երրորդ վերանորոգումը․ մեծացվել է գրադարանը և ստեղծվել է մի քանի նոր պատկերասրահ։ Այս վերանորոգումը իրականացվել է ուրուգվացի ճարտարապետ Ռաֆայել Վինոլիի նախագծով։ 2005 թվականին սկսվել է թանգարանի կապիտալ վերանորոգումը, որը նախատեսված էր ավարտել 2012 թվականին, բայց ավարտվել է 2013 թվականին։
2014 թվականի դրությամբ Քլիվլենդի թանգարանի հավաքածուն կազմված է 15 բաժնից։ Թանգարանի գրադարանը ԱՄՆ-ի՝ արվեստի խոշորագույն գրադարաններից մեկն է։ 1913 թվականին թանգարանում հաշվվում էր 10 000 հատոր, 1950-ական թվականներին՝ 37 000, իսկ 21-րդ դարի սկզբին՝ 431 000։ Թանգարանի հաճախելիությունը Ռոբերտ Բերգմանի ղեկավարության ժամանակ 1993 թվականի 400 000 մարդուց 1999 թվականին հասել է ավելի քան 600 000 մարդու։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Cleveland Museum of Art(անգլ.)
Քլիվլենդի գեղարվեստի թանգարանի ինտերակտիվ պատկերասրահ
Մոլոչնոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՄոլոչնոեՄոլոչնոե (ուկրաիներեն՝ Молочне, Ղրիմի թաթարերեն՝ Moloçnoye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Մոլոչնոե գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավետարան (5187)

Ավետարան (5187), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5187 թվի տակ։ Ձեռագիրը գրվել է 1486 թվականին Նիկողայոս եպիսկոպոս գրիչի կողմից Արծկեում։ Ստացողը եղել է Ղարիբշահը։ Գրված է թղթի վրա, որը ունի 18x13 չափս։ Ձեռագիրը կազմված է 285 թերթից։ Գրված է երկսյունով, բոլորգրով։ Ունի տերունական 18, ավետարանիչ 4, խորան 10, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, արծաթյա 7 խաչով, մակագրությամբ աստառը՝ սպիտակ կտավ։ Հիշատակարաններ գրչի՝ 88բ, 280բ, 281ա և այլուր, հետագայի՝ 89ա, 137ա, 219ա (1517 թ.), 1բ (1606 թ.), 1ա, 218բ (17-րդ դար)։


== Ծանոթագրություններ ==
Արկադիևկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԱրկադիևկաԱրկադիևկա (ուկրաիներեն՝ Аркадіївка, Ղրիմի թաթարերեն՝ Taqıl), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տակիլ Տակիլ։
2001 թվականի տվյալներով Արկադիևկա գյուղում բնակվում էր 519 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 854


== Դեպքեր ==
Կարկարի ճակատամարտը. ընդհանրում Ասորեստանի արքա Սալմանասար III-ի և Դամասկոսի արքայի ու Տիրի արքայազնի միության միջև։


== Ծնունդներ ==


== Մահեր ==
Քևին Դյուրանտ

Քևին Ուեյն Դյուրանտ (անգլ.՝ Kevin Wayne Durant, սեպտեմբերի 29, 1988(1988-09-29), Սաթլենդ, Փրինս Ջորջս շրջան, Մերիլենդ, ԱՄՆ), ամերիկացի պրոֆեսիոնալ բասկետբոլիստ, թեթև հարձակվող, NBA-ի կրկնակի չեմպիոն (2017, 2018)։ Հանդես է գալիս Բասկետբոլի ազգային ասոցիացիայի (NBA) «Ֆինիքս Սանս» ակումբում։
2007 թվականին ճանաչվել է տարվա լավագույն համալսարանային բասկետբոլիստ։ Տեխասի համալսարանն ավարտելուց հետո Դյուրանտն ընտրվել է NBA-ի 2007 թվականի առաջին ռաունդի 2-րդ ընտրությամբ՝ ներկայումս չգօրծող «Սիեթլ Սուպերսոնիքս» ակումբի կողմից։ NBA-ի մեկնարկային խաղաշրջանի ավարտին ճանաչվել է տարվա նորեկ։ 2009-10 խաղաշրջանն ամփոփելով 30, 1 միավոր/խաղ միջինացված արդյունքով, դարձել է NBA-ի պատմության ամենաերտասարդ արդյունավետ խաղացողը։
Միացյալ Նահանգների բասկետբոլի ազգային հավաքականի անդամ է, որի կազմում նվաճել է մեկական ոսկե մեդալ Լոնդոնի օլիմպիական խաղերում և 2010 թվականի ՖԻԲԱ-ի աշխարհի առաջնությունում։


== Ծանոթագրություններ ==


== Արտաքին հղումներ ==

Պաշտոնական կայք(անգլ.)
Էջը NBA.com կայում(անգլ.)
Էջը Բասկետբոլ-ռեֆերենսում Archived 2016-07-26 at the Wayback Machine.(անգլ.)
Հասանբեյլի

Հասանբեյլի, գյուղ Արևմտյան Հայաստանում, Կիլիկիայի Ադանայի նահանգի Ջեբելբերեքեթի գավառում։ Գտնվում էր Օսմանիե քաղաքից հյուսիս։


== Բնակչություն ==
XX դարի սկզբին ուներ 1850-2000 հայ բնակիչ։


== Պատմություն ==
1909 թվականին թուրքերի կողմից կազմակերծված մեծ ջարդի արդյունքում գյուղում սպանվել են ավելի քան 700 կնի, երեխա և ծերունի։ Ավերվելլ 500 տուն։ Զենք ունեցող բնակիչները դիմադրելով ազատվել են կոտորածից։


== Պատմամշակութային կառույցներ ==
Գյուղն ուներ Հասանբեյլի անունով բերդ և 1332 թվականին կառուցված հայկական եկեղեցի։


== Անվանի մարդիկ ==
Գյուղում ծնվել է  (1901 թ․) ՀՍՍՀ վաստակավոր նկարիչ Հ․ Ա․ Ասատրյանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գլուխովա (գյուղ, Ուստ-Կուտսկի շրջան)

Անվան այլ կիրառումների համար տե՛ս՝ Գլուխովա (այլ կիրառումներ)Գլուխովա (ռուս.՝ Глухова), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյոմեշ

Քյոմեշ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Answerphone (Banx & Ranx֊ի և Էլլա Էյրի երգ)

Answerphone (հայերեն՝ ինքնապատասխանիչ)՝ երգը ձայնագրվել է կանադական դուետ՝ Banx & Ranx և անգլիացի երգչուհի Էլլա Էյրի կողմից, ամերիկացի ռեփեր՝ Yxng Bane համագործակցությամբ։ Երգը թողարկվել է 2018 թվականի մարտի 16-ին Parlophone-ի կողմից։ Այն զբաղեցրեց 5-րդ հորիզոնականը UK Singles Chart-ում 2018 թվականի մայիսի 25-ին։
Այն համատեղ գրվել է Banx & Ranx-ի, Էլլա Էյրի, Yxng Bane և Shakka-ի կողմից։


== Տեսահոլովակ ==
Երգին ուղեկցող տեսահոլովակն առաջին անգամ թողարկվել է 2018 թվականի մարտի 16-ին YouTube-ում՝ Banx & Ranx-ի պաշտոնական YouTube-յան ալիքում։


== Երգացանկ ==


== Չարտեր ==


== Թողարկման պատմություն ==


== Ծանոթագրություններ ==